Svinøya (Vågan)

Svinøya er en øy i Vågan, Svolvær. Svinøya består av flere små øyer som er blitt knyttet sammen med fyllinger og små bruer. Svinøya har fastlandsforbindelse ved hjelp Svinøybrua, en 359 meter lang bru som ble åpnet i 1964. Svinøya ligger 15 minuttes spasertur fra Svolvær sentrum. 

På begynnelsen av 1900-tallet var Svinøya Svolværs senter. Eget bakeri, tønnefabrikk, trandamperi, fiskemottak, bunkersanlegg, krambu og rorbuer var å finne på Svinøya. Kunstmaleren Gunnar Berg bygget seg et atelier på 1880-tallet på Svinøya. Atelieret er modernisert og bevart. Senere bygde også den svenske kunstneren Anna Boberg atelier på Svinøya. Dette bidro til at Svinøya ble et kunstsenter for hele Nord-Norge.

Øyer i Vågan